Tik dzintars vien

Tik dzintars vien ir Raimonda Paula otrais dziesmu albums, kas izdots 1970. gadā. 

Albumā iekļauta 1970. gada "Mikrofona aptaujas" uzvarētāja dziesma "Baltā saule", aptaujas laureātes "Kam ziedi, mežābele" (2. vieta) un "Cik klusa nakts" (3. vieta), kā arī citas kompozīcijas, kuras dzied galvenokārt Ojārs Grinbergs, Margarita Vilcāne un Nora Bumbiere. Albums ierakstīts Rīgas skaņu ierakstu studijā. Dziesmas, kuras Rīgas estrādes orķestra koncertos izpildīja Zdzislavs Romanovskis, skaņuplatē ieskaņojuši citi dziedātāji — "Balādi manam vectēvam" iedziedājis aktieris Voldermārs Zenbergs, bet "Liepājai" izpilda populārais tenors Jānis Zābers.

Dziesmas "Tik dzintars vien" krievu versija "Должен быть талант" M. Vilcānes izpildījumā iekļauta Aloiza Brenča kinofilmā "Lielais dzintars" (1972), kur dziedāšanu imitē aktrise,R.Pauls, M.Vilcāne - Должен быть талант ( Tik Dzintars Vien, 1971). YouTube.com. savukārt dziesmas igauņu versiju ierakstījis igauņu dziedātājs Voldemārs Kuslaps.Tik Dzintars Vien - Voldemar Kuslap. YouTube.com. Dziesma "Zib mūža rats" lietuviešu valodā iekļauta Lietuvas ansambļa "Oktāva" 1972. gadā izdotajā skaņuplatē.Oktava - Oktava. Discogs.com.

2002. gadā albums izdots CD formātā ar nosaukumu "Tik dzintars vien". Albuma vāku veidojis mākslinieks Gunārs Kirke.http://www.discogs.com/Raimonds-Pauls-Tik-Dzintars-Vien/release/4115352

 Dziesmas 
 Tik dzintars vien (Alfrēda Krūkļa teksts) — Ojārs Grinbergs
 Baltā saule (Ziedoņa Purva teksts) — Margarita Vilcāne
 Kam ziedi, mežābele (A. Krūkļa teksts) — O. Grinbergs
 Balāde manam vectēvam (Arnolda Auziņa teksts) — Voldemārs Zenbergs
 Lietus lāses (vokalīze) — Nora Bumbiere
 Zib mūža rats (A. Krūkļa teksts) — N. Bumbiere
 Hallo, Rostoka! (Grigorija Beilina teksts) — O. Grinbergs
 Cik klusa nakts (A. Krūkļa teksts) — N. Bumbiere un O. Grinbergs
 Ceļā (Z. Purva teksts) — O. Grinbergs
 Gaujai (Z. Purva teksts) — O. Grinbergs
 Cepļu saiešanā (Z. Purva teksts) — sieviešu vokālais ansamblis
 Latgalei (Z. Purva teksts) — M. Vilcāne un N. Bumbiere
 Liepājai (Z. Purva teksts) — Jānis Zābers

 Atsauces 

Kategorija:1970. gada albumi
Kategorija:Raimonda Paula albumi